text: Se det selv: Æ Rummelpot er stadig flot og spændstig sønderjysk satire
  23 november 2015 kl. 10.01
  Det sønderjyske satireblad fylder 70 år i fin stil
  Siden 1946 har Æ Rummelpot spiddet begivenheder i Sønderjylland – store som mindre store – med en spids pen og et kærligt glimt i øjet, og i år er den stadig ”æ salt i æ sop”, som det hedder i en hilsen til den 70-årige.
  Årets udgave er netop sendt på gaden, og der er nok at skrive og tegne om: De sønderjyske ministres indtog på Christiansborg, Carl Holst´s deroute, flytningen af de mange statslige arbejdspladser fra Kjøffenhaun til den sønderjyske landsdel, som i æ pot omtales som de interne fordrevne.
  Fødselsdagen fejres med udgivelse af en bog om sønderjysk humor i 70 år. Der er masser af sider om livets skæve gang på sønderjysk i 70 år, ligesom det seneste års begivenheder endevendes på typisk rummelpot-maner.
  -Jeg er sikker på at mange sønderjyder vil få gode hovsa-oplevelser, når de læser det sjove vue. Der er jo virkelig sket meget i Sønderjylland siden 1946, siger redaktør af Æ Rummelpot, Sven-Erik Ravn.
  I Anledningen af 70-års dagen har tre sønderjydske herrer skrevet en kærlighedssang til Æ Rummelpot. Se den her:
  
  